Oficialusis leidinys L 180 , 27/06/1989 p. 0022 - 0023

specialusis leidimas suomių kalba: skyrius 2 tomas 7 p. 0054

specialusis leidimas švedų kalba: skyrius 2 tomas 7 p. 0054



Komisijos reglamentas (EEB) Nr. 1843/89 1989 m. birželio 26 d. iš dalies keičiantis Reglamentą (EEB) Nr. 2290/83, išdėstantį Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 50–59, 63a ir 63b straipsnių įgyvendinimo nuostatas EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą [1], su paskutiniais pakeitimais, padarytais Reglamentu (EEB) Nr. 4235/88 [2], ypač į jo 143 straipsnį, kadangi Tarybos reglamente (EEB) Nr. 4235/88 buvo numatyta leisti be muitų įvežti ir įrangą, skirtą naudoti pagal trečiųjų šalių ir Bendrijos mokslinių tyrimų įstaigų sudarytus bendradarbiavimo susitarimus; kadangi reikėtų nustatyti sąlygas, reikalingas tam, kad būtų teisingai įgyvendintos minėtos nuostatos; kadangi šios nuostatos kai kuriais atžvilgiais gali būti pagrįstos nuostatomis, esančiomis Komisijos reglamente (EEB) Nr. 2290/83 [3] su paskutiniais pakeitimais, padarytais Reglamentu (EEB) Nr. 3893/88 [4]; kadangi atrodo tikslinga visas tokias situacijas aptarti viename dokumente; kadangi šiame reglamente numatytos priemonės atitinka Neapmuitinamo įvežimo komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2290/83 iš dalies keičiamas taip: 1. Pavadinimas pakeičiamas taip: "1983 m. liepos 29 d. Komisijos reglamentas (EEB) Nr. 2290/83, išdėstantis Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 50–59b, 63a ir 63b straipsnių įgyvendinimo nuostatas". 2. 1 straipsnis pakeičiamas taip: "1 straipsnis Šis reglamentas nustato Reglamento (EEB) Nr. 918/83 (toliau – pagrindinis reglamentas) 50–59b, 63a ir 63b straipsnių įgyvendinimo nuostatas." 3. Įterpiama VIa antraštinė dalis: "VIa ANTRAŠTINĖ DALIS KONKREČIOS NUOSTATOS DĖL LEIDIMO BE IMPORTO MUITŲ ĮVEŽTI ĮRANGĄ PAGAL PAGRINDINIO REGLAMENTO 59a IR 59b STRAIPSNIUS 18a straipsnis 1. Kad įrangą būtų leista įvežti be importo muitų pagal pagrindinio reglamento 59a ir 59b straipsnius, ne Bendrijoje įsisteigusios mokslinių tyrimų įstaigos ar organizacijos vadovas ar jo įgaliotas atstovas pateikia valstybės narės, kurioje yra Bendrijoje įsisteigusi mokslinių tyrimų įstaiga ar organizacija, kompetentingai institucijai prašymą. 2. 1 dalyje nurodytame prašyme pateikiama ši informacija: a) Bendrijoje ir trečiojoje šalyje esančių tyrimų įstaigų mokslinio bendradarbiavimo susitarimo kopija; b) tikslus gamintojo naudojamas įrangos aprašymas, taip pat jos kiekis ir vertė bei, jei reikia, jos numatoma klasifikacija pagal tarifų nomenklatūrą; c) įrangos kilmės ir išsiuntimo šalis; d) vieta, kurioje įranga bus naudojama; e) kokiam naudojimui įranga yra skirta ir jos naudojimo trukmė. 18b straipsnis 1. Kai valstybės narės, kurioje yra Bendrijos įstaiga ar organizacija, kompetentinga institucija gauna prašymą leisti be importo muitų įvežti įrangą, kaip apibrėžta pagrindinio reglamento 59a straipsnyje, prašymas ir visa susijusi informacija išsiunčiami Komisijai, kad prieš minėtai kompetentingai institucijai priimant sprendimą juos išnagrinėtų Neapmuitinamo įvežimo komitetas. Komisijos prašymu siunčiama papildoma minėtam nagrinėjimui reikalinga informacija. 2. 1 dalyje nurodyta kompetentinga institucija informuoja Komisiją apie sprendimą, kurį ji priėmė dėl leidimo įvežti įrangą be importo muitų. 18c straipsnis 7 straipsnio 2 dalies antros ir trečios pastraipų bei 7 straipsnio 3 dalies ir 8 straipsnio nuostatos taikomos mutatis mutandis." 2 straipsnis Šis reglamentas įsigalioja 1989 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. birželio 26 d. Komisijos vardu Christiane Scrivener Komisijos narė [1] OL L 105, 1983 4 23, p. 1. [2] OL L 373, 1988 12 31, p. 1. [3] OL L 220, 1983 8 11, p. 20. [4] OL L 346, 1988 12 15, p. 32. --------------------------------------------------